Hvad koster et tandimplantat?
Som udgangspunkt er det svært at komme med en pris på tandimplantater, samt at fastsætte en pris på nye tænder i hele munden uden en grundig undersøgelse. Prisen på tandimplantater afhænger nemlig af forskellige faktorer, som fx din munds anatomi, dine ønsker, samt hvor indgribende en operation, der er behov for at udføre. Når det er sagt, er der forskellige muligheder for implantater og behandlinger, og vi ser desværre ofte, at rigtig mange vælger behandling udelukkende ud fra, hvad tandimplantaterne koster. Og det er ærgerligt – for når man vælger den billigste løsning, risikerer man at få indopereret et implantat af dårlig kvalitet, hvorfor holdbarheden og levetiden forringes. I det lange løb vil dette betyde, at du senere skal have udskiftet dit implantat og igennem hele processen igen. Vi råder derfor altid vores patienter til at vælge kvalitetimplantater fra start, så man sparer penge i det lange løb og slipper for at skulle gennem behandlingen mere end én gang.